《次韵朱希真送李仲辅使浙东》
宋代·刘才邵

诏遣皇华使，恩殊白首郎。越城膺重寄，云路伫高翔。

金节丹枫外，星轺碧海傍。溪山动诗兴，藻火粲篇章。

暂对青藜杖，徐驱白凤凰。平反有馀暇，霜橘荐瑶觞。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。